Bahasa-bahasa Samiah Barat

Bahasa-bahasa Samiah Barat merupakan subkumpulan utama yang diusulkan bagi keluarga bahasa Samiah kuno. Istilah tersebut pertama kali dicipta pada tahun 1883 oleh Fritz Hommel.The Semitic Languages: An International Handbook, Chapter V, page 425Fritz Hommel, Die semitischen Volker und Sprachen als erster Versuch einer Encyclopadie der semitischen Sprach- und Alterthums-Wissenschaft, (1883)

Kumpulan tersebut, yang disokong oleh pengkaji Samiah seperti Robert Hetzron dan John Huehnergard, membahagikan keluarga bahasa Samiah kepada dua cabang: Timur dan Barat.

Bahasa-bahasa Samiah Barat terdiri daripada subkumpulan yang ditakrifkan dengan jelas: bahasa-bahasa Arab Selatan Moden, bahasa Arab Selatan Lama, bahasa-bahasa Samiah Habsyah, bahasa Arab, dan bahasa-bahasa Samiah Barat Laut (termasuklah bahasa Ibrani, bahasa Aram, dan bahasa Amurru dan bahasa Ugarit yang telah pupus).Huehnergard, John; Pat-El, Na’ama (2013-10-08). The Semitic Languages. Routledge. p. 6. ISBN 978-1-136-11580-6.

Sementara itu, bahasa-bahasa Samiah Timur terdiri daripada bahasa Ebla dan bahasa Akkadia yang sudah pupus.

Bahasa-bahasa Samiah Habsyah dan bahasa-bahasa Arab Selatan menunjukkan ciri-ciri lazim tertentu, dan sering dilonggokkan bersama sebagai bahasa-bahasa Samiah Selatan.Huehnergard, John; Pat-El, Na’ama (2013-10-08). The Semitic Languages. Routledge. p. 6. ISBN 978-1-136-11580-6. Pengelasan kedudukan bahasa Arab yang betul dalam bahasa-bahasa Samiah masih diperdebatkan. Dalam pengelasan lama, ia dilonggokkan dengan bahasa-bahasa Samiah Selatan. Walau bagaimanapun, Hetzron dan Huehnergard mengaitkannya lebih rapat dengan bahasa-bahasa Samiah Barat Laut, untuk membentuk bahasa-bahasa Samiah Tengah. Sesetengah pengkaji Samiah terus berhujah untuk pengelasan yang lebih lama tersebut, berdasarkan ciri tersendiri iaitu kata jamak pecah. Beberapa bahasawan juga berpendapat bahawa Eteokuprus ialah ahli bahasa-bahasa Samiah Barat Laut yang dituturkan di Cyprus purba. 

 Rujukan 

 Sumber 

 Alice Faber, "Subkumpulan Genetik Bahasa Samiah", dalam Hetzron, ed., 2013, The Semitic Languages, Routledge.

Kategori:Bahasa-bahasa Samiah
Kategori:Bahasa-bahasa Samiah Barat